I motsetning til en vevstol der tekstilveven dannes av to forskjellige trådsett (renning og islett) som står vinkelrett på hverandre, foregår fletting ved at de enkelte trådene krysser over og under hverandre enten fram og tilbake i en flat flette eller i motsatte retninger i en rund flette. Fletting er eldre enn veving, og regnes trolig som opphav til veveteknikken.